open-index/open-wikipedia-markdown huggingface dataset:
Passo Fundo

**Passo Fundo** er en kommune i delstaten Rio Grande do Sul i sørregionen av Brasil.

Det er den tolvt største byen i staten. 
## Galleri

Fil:|
Fil:Bandeiras Passo Fundo.JPG|
Fil:Catedral Passo Fundo.JPG|


## Referanser


## Eksterne lenker
*
Pelotas

**Pelotas** er en kommune i delstaten Rio Grande do Sul i sørregionen av Brasil.

## Galleri

Fil:Hotel Manta.jpg|
Fil:Caixa_Dagua_Pelotas.jpg|
Fil:Mercado_Publico_Pelotas.jpg|
Fil:Cascata.jpg|
Fil:Afresco_Aldo_Locatelli_Pelotas.jpg|
Fil:Engenho.jpg|
Fil:Catedral_Pelotas.jpg|
Fil:Grande_hotel.JPG|
Fil:Chafariz_As_Tres_Meninas.jpg|
Fil:Igreja Redentor.jpg|


## Referanser


## Eksterne lenker
* 
* http://pelotas.ufpel.edu.br/ 
* http://pelotas-memoria.ucpel.tche.br/tema2.php
Kjell Konterud

**Kjell Konterud** (født 24. desember 1944) er en norsk politiker. Han har vært ordfører i Våler og representerer Arbeiderpartiet. Han tok over som ordfører etter valget i 2003 og ble gjenvalgt i 2007, da Arbeiderpartiet fikk over 60 prosent av stemmene i Våler. Etter valget i 2015 tok Lise Berger Svenkerud fra Høyre over, etter en avtale mellom Ap, H og Pensjonistpartiet.

Konterud ble kraftig kritisert i mai 2008 fordi han skrev under på et opprop mot opprettelsen av et asylmottak på Haslemoen. På lederplass skrev redaktøren i lokalavisa Glåmdalen at Konterud var «politisk død»: «Her i glåmdalsregionen vil vi rett og slett ikke ha en ordfører som sprer fremmedfrykt over en lav sko, pisker opp stemningen, skaper splittelse blant innbyggerne, setter sin egen regjering og sitt eget parti i stor forlegenhet, feilinformerer og heller ikke oppleves som troverdig.» Arbeiderpartiets lokallag i Våler svarte med å iverksette en boikott av avisen fram til neste lokalvalg hvis avisen ikke beklaget lederen. Boikotten ble avsluttet noen uker senere uten innrømmelser fra avisen.

## Referanser


## Eksterne lenker
* Nyheter om Kjell Konterud fra lokalavisa Østlendingen
Casimir Wilhelm von Scholten

**Casimir Wilhelm von Scholten** (født 1752, død 1810) var dansk guvernør (eller kommandant mens Hans Christopher Lillienskiold var guvernør) på St. Thomas og St. Jan i to perioder. Første periode varte fra 1800 til den britiske okkupasjonen startet 31. mars 1801 og han ble etterfulgt av briten John Clayton Cowell. Andre periode startet i 1803 og ble også denne gang avsluttet i forbindelse med en britisk okkupasjon av Dansk Vestindia i 1807.

Casimir Wilhelm von Scholten var gift med Catharina Elisabeth de Moldrup (født 1764, død 1804) og var far til Peter von Scholten, som ble Dansk Vestindias generalguvernør og var den ansvarlige for avskaffelsen av slaveriet i Dansk Vestindia i 1848.

Market Square (Markedsplassen) i den østlige enden av Dronningens gade i Charlotte Amalie på St. Thomas het opprinnelig Casimir Square, oppkalt etter Casimir Wilhelm von Scholten.
## Referanser
Oslo Turnforening

**Oslo Turnforening** ble stiftet i 1855 som **Christiania Turnforening** og er den eldste idrettsforeningen i Norge. Etter 1909 har foreningen også hatt utøvere i andre idretter; Christiania Turnforenings Idrætsparti ble opprettet for å gi medlemmene tilbud innen friidrett, boksing og svømming. Av de mer kjente medlemmene i Oslo Turnforening kan nevnes bokseren Pete Sanstøl og turnerne Unni Holmen og Agneta Ergle.

Det var bokbinderen Joseph Stockinger, en innvandrer fra Østerrike, som tok initiativ til å stifte foreningen. Han kom til Oslo i 1854 og tok seg arbeid i et bokbinderi og året etterpå var han initiativtaker da turnforeningen ble stiftet. Året etter flyttet han til Arendal og var med å stifte Arendal Turnforening. 

Turnforeningen åpnet sin første turnhall i 1857. I 1901 åpnet Oslo Turnhall i St. Olavs gate i Oslo sentrum. Den ble totalskadd av brann i 1988, men nye lokaler gjenåpnet i 1994 bak den gamle fasaden. Foreningen eier også Haslehallen på Hasle som ble åpnet i 1999. Medlemstallet i 2011 er om lag 5500, fordelt på apparatturn, troppsturn, samt barne- og ungdomsgruppe og gym- og mosjonsgruppe.

## Referanser


## Litteratur
* Rolf Bryhn og Knut Are Tvedt: *Kunnskapsforlagets idrettsleksikon*. Oslo, 1990. ISBN 82-573-0408-5
* Einar Sigurd Ween: *Oslo Turnforenings Historie 1855-1930 : festskrift i anledning av 75 årsjubileet 13. april 1930*. Oslo 1930.

## Eksterne lenker
* Nettsiden til Oslo Turnforening.
* Nettsiden til Norges Gymnastikk- og Turnforbund
Joseph Stockinger

**Joseph Michael Stockinger** (født 8. februar 1828 i Gföhl i Østerrike, død 25. mars 1903 i Arendal) var en østerriksk bokbinder og initiativtaker til stiftelsen av Norges første idrettslag i 1855. 

Han ble født i Østerrike av Franz Xaver Stockinger og Anna Maria Siegert. I Wien gikk han i lære hos en bokbindermester i 11 år, før han innvandret til Norge i 1854

Han bodde først noen år i Oslo (dengang Christiania), og var initiativtaker da Christiania Turnforening ble stiftet som Norges første idrettslag 13. april 1855. Han flyttet så til Arendal i 1856 og etablerte seg som bokbindermester der. Han tok initiativ til å stifte Arendal Turnforening 17. mai 1857, hvor han var formann i 35 år og styremedlem hele sitt liv. Han ble æresmedlem i 1871. Han giftet seg 4. oktober 1865 med Anne Birgithe Larsen (1841–1926).

## Heder
Joseph Stockinger er hedret med en byste på Kanalplassen i Arendal sentrum. Bysten er laget i bronse på granittsokkel, og ble avduket 17. mai 2000 av Stockingers oldebarn, Ulf Stockinger. Kunstneren bak er Trygve Thorsen, som var fra Arendal. Den ble gitt som gipsavstøpning til Arendal Turnforening i 1927, og var laget etter fotografier. Bysten er senere flyttet til Sam Eyde videregående skole. Han mottok Kong Oscar IIs medalje til belønning for fortjenstlig virksomhet i sølv i 1896.

## Se også
* Liste over norske idrettspersoner på sokkel

## Litteratur
* F. Stockinger: *Mindeskrift ved Arendals Turnforenings 50-Aars Jubilæum*, 1907
* Einar S. Ween: *[[Oslo Turnforenings Historie 1855-1930]]*, 1930

## Referanser
Rio Grande (Rio Grande do Sul)

**Rio Grande** er en kommune i delstaten Rio Grande do Sul i sørregionen av Brasil.

## Galleri

Fil:Rio Grande.jpg|
Fil:Ilha dos Marinheiros.jpg|
Fil:IgrejaAnglicanaSalvador.jpg|


## Referanser


## Eksterne lenker
* 
* https://web.archive.org/web/20090420105435/http://www.jornalagora.com.br/
* http://www.riogrande.rs.gov.br/ 
* http://www.riograndeemfotos.fot.br/ 
* http://www.riograndevirtual.com.br/
* http://www.anchova.com.br/
* http://www.furg.br/
Makati

**Makati** en by på den filippinske øya Luzon, og én av de mange byene og kommunene som utgjør Manila-området, Filippinenes hovedstad. Makati teller 27,36&nbsp;km², og hadde et innbyggertall på  ved folketellingen i 2015. Makati er et viktig finansielt, kommersielt og økonomisk knutepunkt i Asia og er kjent som Filippinenes finanssenter. Det er en kosmopolitisk by med en pulserende blanding av næringsliv, kultur og underholdning. Makati er en av de 17 lokale myndighetene som utgjør Metro Manila.

## Administrativ inndeling
Makati er inndelt i 33 barangayer per 30. september 2019.

## Referanser




## Eksterne lenker
*
Roque Gonzales

**Roque Gonzales** er en kommune i delstaten Rio Grande do Sul i sørregionen av Brasil. Den er opprettet etter den martyrdrepte helgen, halvt spanske og halvf guarani-indianske jesuittpresten Roque González de Santa Cruz.

## Referanser


## Eksterne lenker
* 
* http://www.rotamissoes.com.br
Santana do Livramento

**Santana do Livramento** er en kommune i delstaten Rio Grande do Sul i sørregionen av Brasil.

## Galleri

Fil:|
Fil:Obelisco - Plaza Internacional - Frontera de la Paz - Livramento - Rivera.jpeg|


## Referanser


## Eksterne lenker
* 
* http://www.fronteiradapaz.com.br/
Santo Ângelo

**Santo Ângelo** er en kommune i delstaten Rio Grande do Sul i sørregionen av Brasil.

## Galleri

Fil:Catedral_Angelopolitana.jpg|
Fil:Prefeitura e Catedral.jpg|
Fil:Museu Municipal.jpg|
Fil:Estação ferroviária de Santo Ângelo.jpg|
Fil:Memorial Coluna Prestes.jpg|


## Referanser


## Eksterne lenker
*
Wesley Sonck

**Wesley Sonck** (født 9. august 1978) er en belgisk fotballspiller som spiller for den belgiske toppklubben Club Brugge. Han har blant annet fortid i tysk bundesliga.

## Referanser


## Eksterne lenker
*
Flotasjon

**Flotasjon** er en måte å skille masser med ulike egenskaper på. Det være seg ulik materialoverflate eller ulik egenvekt, alt etter hva man ønsker å dele. Metoden brukes ofte i gruveindustri for å skille malm og uinteressante bergarter, når disse er knust ned til mindre partikler. 

## Prinsipp
Rent prinsippmessig har metoden bestått i å plassere mineralholdig malm som er knust til fin pukk i en vaskebenk eller et kar. Ved å utsette massene for gjentatte bølger av vann frem og tilbake, vil lettere steinmasser flyte bort. Tyngre masser, som inneholder malm og dermed er interessante, vil ligge igjen på bunnen. Metoden kan gjentas for å oppnå høyere grad av renhet på den endelige massen – kalt slig. Denne metoden har vært i bruk i mange hundre år, og kunne kun skille tyngre masser fra lette. I dag benyttes sofistikerte metoder for å både skille og samtidig knuse malm, og kun få ut det ønskede mineralet.

## Flotasjon i dag
Ved bruk av flotasjon til knusing og separasjon, må størrelsen på partiklene som skal knuses finnes i et mikroskop, fordi man ønsker å knuse partiklene ned til en kornstørrelse hvor enkelte av partiklene inneholder bare det mineralet man vil utvinne. Dette kalles frimaling, dvs. at det ønskede mineral er frigjort (frimalt) fra resten av bergarten. Knuser man for mye sløser man med energi og det vil kunne skape problemer i flotasjonsprosessen med for små partikler. Brukes når man lager sement, bl.a på Norcem i Brevik.

Det knuste materialet vil nå inneholde en viss andel ønskede frigjorte korn som man nå kan skille ut fra resten av massen ved hjelp av flotasjon.

Ved hjelp av ulike kjemikalier kan man behandle de frigjorte kornenes overflate slik at de får nye kjemiske egenskaper, de kan for eksempel gjøres vannavstøtende. Tilsvarende kan man også behandle resten av kornene, det vil si den delen av kornene man ønsker å kvitte seg med. Ved å holde kornene flytende ved hjelp av en omrører og tilsette små luftbobler kan man så fange de vannavstøtende kornene ved at de vil henge seg på luftboblene. Luftboblene vil de flyte opp til overflaten hvor de kan samles inn. Dette gjøres ved at man tilsetter en skummer; Man kan da samle inn skummet som nå inneholder de ønskede mineraler/partikler.
Groruddalen skole

**Groruddalen skole** er en ungdomsskole nederst på Grorud i Bydel Grorud i Oslo, etablert i 1972. Skolens eldste bygninger er fra 1938 og huset blant annet Groruddalen gymnas frem til 1972. Fra 1985 opphørte skolen til den ble reetablert fra 1997. 

Bygget ligger i Vestbyveien 13, kort distanse fra Østre Aker vei og Grorud jernbanestasjon. Skolen har en byomfattende spesialklasse for elever med spesielle behov. Gymsalen til Grorud idrettslag, som ligger i skolegården nyttes av skolen til kroppsøving og elevaktiviteter.

## Historie

I 1938 ble Grorud høyere allmenskole bygget. Skolen var realskole og gymnas, og bestod av en bygning frem til slutten av 1950-årene. I denne delen ble det etablert kontorer, bibliotek og spesialrom.

Det ble satt opp paviljonger med seks klasserom i 1958, for å romme de store elevkullene. I 1960-årene ble skolen ytterligere utvidet, inkludert en ny gymsal. Fra 1968 ble skolen en ungdomsskole, og fikk navnet Groruddalen skole. Gymnasklassene fortsatte på skolen en stund, før de ble flyttet til Bredtvet videregående skole i 1972. 

I 1970-årene fikk skolen elever fra både Grorud, Furuset, Høybråten, Romsås, Ammerud og Rødtvet før det ble bygget egne ungdomsskoler også i disse områdene. Når elevene begynte på egne ungdomsskoler sank elevgrunnlaget til skolen. Groruddalen skole ble nedlagt og elevene ble flyttet til Nordtvet skole. Siste elevkull sluttet på Groruddalen ungdomsskole våren 1985. Skolebyggene ble i den neste perioden nyttet som kontorbygg av ulike kommunale etater.

Høsten 1997 ble det på nytt etablert ungdomsskole i byggene. Første året var skolen lagt under felles administrasjon med Nordtvet skole og fikk egen rektor fra 1998.

### Rektorer
* 2023-: Thomas Andre Stien
* 2022-2023: Michael Aas
* 2020–2022: Mats Thyli (fra Granstangen skole)
* 2016–2020 Lise Fliflet-Jacobsen
* 2015–2017: Anne Merete Laache (til Linderud skole)
* 2012–2015: Berthe Cecilie Bjørnstad
* 2012: Per Øyvind Saga Hammerstad (til Lindeberg skole)
* –2012: Tore Syvertsen

## Eksterne lenker
*
Barnard Castle (slott)

**Barnard Castle** er en slottsruin i byen Barnard Castle i Durham i England. Det er et Scheduled Ancient Monument og en vernet bygning (Grade I). Den ble bygd som et massivt festningsanlegg, og ble siden benyttet som et herskapsbolig inntil den ble oppgitt og deretter forfalt.

## Historie
Guy de Balliol, en av de normanniske erobrerne av England, reiste festningen i tiden mellom 1095 og 1125 som et forsterket forsvarsanlegg (ikke slott/herskapsbolig) på samme sted hvor det tidligere hadde vært en borg. Mellom 1125 og 1185 utvidet og utbygde hans nevø Bernard de Balliol og siden dennes sønn Bernard II.

Det var i slektens eie inntil 1296, da John Balliol ble avsatt som konge av Skottland. Biskopen av Durham tok over, og på 1400-tallet ble det gitt videre til Richard Neville, 16. jarl av Warwick. Det gikk så i arv til Rikard III gjennom hans kone Anne Neville. I løpet av de neste to århundrene ble det utvidet og forbedret av Nevilleslekten. Under Nord-Englands reisning ble festningen og byen tatt av opprørerne; en av lederne var Charles Neville, 6. jarl av Westmorland som tilhørte slekten som eide det. Etter at opprøret var slått ned ble det overtatt av kronen igjen.

I 1626 ble slottet solgt til Henry Vane den eldre. Han valgte Raby Castle i nærheten som sin hovedresidens, og Barnard Castle ble stående tomt. Det meste av interiøret og mye av steinen ble flyttet til Raby.

Ruinen forvaltes i dag av English Heritage, og er åpen for publikum. De mest interessante delene er ruinene av et sylindrisk tårn fra 1100-tallet og storhallen og storkammeret fra det 1300-tallet.

## Referanser


## Litteratur
* Austin, David (2007): *Acts of Perception, A study of Barnard Castles in Teesdale*, Architectural and Archaeological Society of Durham and Northumberland Research Report 6, ISBN 978-0-9510388-5-7

## Eksterne lenker
* 
* The Gatehouse Gazetteer
* Informasjon for lærere, English Heritage
São Miguel das Missões

**São Miguel das Missões** er en kommune i delstaten Rio Grande do Sul i sørregionen av Brasil. Den ble grunnlagt på 1600-tallet av Jesuittordenen som en såkalt jesuittreduksjon for å misjonere guaraníindianerne. 

Ruinene etter reduksjonen ble i 1993 erklært til verdensarv av UNESCO. 

## Referanser


## Eksterne lenker
* 
* UNESCOs Verdensarvliste, nr. 275: Jesuit Missions of the Guaranis

## Galleri

Fil:missoes.jpg|Ruinene av jesuittkirken
Fil:Ruinas-saomiguel2.jpg|Fasaden til jesuittkirken
Fil:Ruinas-saomiguel11.jpg|Antonius fra Padova, laget i en jesuittiden
Silke Möller

**Silke Möller**, (født Gladisch, 20. juni 1964 i Stralsund, Mecklenburg-Vorpommern) er en tidligere friidrettsutøver som konkurrerte i sprintøvelser for Øst-Tyskland.

Möller var med på det østtyske laget som satte verdensrekord på 4 x 100 meter stafett med tiden 41,37 6. oktober 1985 i Canberra. De tre andre på stafettlaget var Sabine Rieger, Marlies Göhr og Ingrid Auerswald.
I sin karriere kom Möller til å stå litt i skyggen av sine landsmanninner Marlies Göhr, Marita Koch og Heike Drechsler. I 1987, da hun ennå brukte sitt pikenavn Gladisch, var hun imidlertid den dominerende sprinteren. I VM 1987 i Roma vant hun både 100- og 200 meter og var med på det østtyske stafettlaget som tok sølv på 4 x 100 meter. Hun ble kåret til årets kvinnelige sportsutøver i hjemlandet for den prestasjonen. I OL 1988 i Seoul tok hun sølvmedalje med det østtyske stafettlaget på 4 x 100 meter.

I 1992 var hun sammen med Katrin Krabbe og Grit Breuer involvert i en dopingskandale, men ble senere sjekket ut av saken av International Athletic Federation (IAAF). Straks før OL 1992 oppga hun sin friidrettskarriere og begynte å studere historie i Rostock.

## OL-medaljer
*  1988  Seoul - Sølv i friidrett, 4 x 100 m stafett damer  Øst-Tyskland

## VM-medaljer
* 1983  Helsingfors - **gull** på 4 x 100 m stafett (DDR)
* 1987  Roma - **gull** på 100 meter
* 1987  Roma - **gull** på 200 meter
* 1987  Roma - sølv på 4 x 100 m stafett (DDR)

## Referanser


## Eksterne lenker
*
Tapes

**Tapes** er en kommune i delstaten Rio Grande do Sul i sørregionen av Brasil.

## Galleri

Fil:Tapes4.jpg|
Fil:Tapes1.jpg|
Fil:Tapes3.jpg|
Fil:Tapes5.jpg|
Fil:Tapes6.jpg|
Fil:Tapes7.jpg|
Fil:Brazil 18thc JesuitFather.jpg|


## Referanser


## Eksterne lenker
*
Kuwait Petroleum Corporation

**Kuwait Petroleum Corporation** er et kuwaitisk oljeselskap som leverer olje og bensin, blant annet i Europa gjennom datterselskapet **Q8**. Q8 ble etablert i 1983. Navnet Q8 stammer fra den engelske uttalen av Kuwait.

## Referanser


## Eksterne lenker
* Nettsted
* Q8 – Kuwait Petroleum (Danmark) A/S
Vuelta a España 2004

Den **59. utgaven av [[Vuelta a España]]** ble arrangert fra 4. til 26. september 2004. Etter 21 etapper på totalt 3034 kilometer vant Roberto Heras 30 sekunder foran Santiago Pérez.

Etter seier på lagtempoen preget US Postal rittets første halvdel ved at fire av lagets ryttere (Floyd Landis, Max van Heeswijk, Benoit Joachim og Manuel Beltran) byttet på å bære den gyldne ledertrøya. Etter den 12. etappen overtok tittelforsvareren Roberto Heras ledelsen i sammenlagtkonkurransen og beholdt den resten av rittet.

Laget som overrasket mest var Comunidad Valenciana-Kelme, som fikk fire etappeseire, lagkonkurransen og hadde tre ryttere blant de ti beste i sammendraget.

Sprinteren Alessandro Petacchi vant fire etapper.

## Etappene

## Resultater
### Sammenlagt

### Poengkonkurransen

### Klatrekonkurransen

### Kombinasjonskonkurransen
Poengene i kombinasjonskonkurransen regnes ut ved å summere plassering i de andre konkurransene

### Lagkonkurransen

## Se også
*Liste over utøvere i Vuelta a España 2004

## Eksterne lenker

*
Vuelta a España 2003

Den **58. utgaven av [[Vuelta a España]]** ble arrangert fra 6. til 28. september 2003. 

## Etappene

## Sammenlagt

## Poengkonkurransen

## Klatrekonkurransen

## Kombinasjonskonkurransen
Poengene i kombinasjonskonkurransen regnes ut ved å summere plassering i de andre konkurransene

## Lagkonkurransen

## Se også
*Liste over utøvere i Vuelta a España 2003

## Eksterne lenker

*
Manuel Vázquez

**Manuel Vázquez Hueso** (født 31. mars 1981) er en spansk landeveissyklist. i mars 2010 testet han positivt for EPO.

## Lag
* 2006 Andalucía-Paul Versan
* 2007 Andalucía-Cajasur
* 2008 Contentpolis-Murcia
* 2009 Contentpolis-AMPO
* 2010 Andalucía-Cajasur

## Referanser


## Eksterne lenker
*
West Cay

**West Cay** (tidligere **Fugleklippen**) er en liten øy i St. Thomas fylke, De amerikanske Jomfruøyer. West Cay ligger ved vestspissen av øya St. Thomas og rett øst for den lille øya Salt Cay.
Marita Koch

**Marita Koch** (født 1957) er en østtysk tidligere friidrettsutøver.

Koch satte hele 16 verdensrekorder utendørs og 14 innendørs i løpet av sin friidrettskarriere og hun innehar fremdeles verdensrekorden på 400 meter med tiden 47,60 fra 6. oktober 1985.

Hun vant olympisk gull under 1980 i Moskva på 400 meter og sølv på 4 x 400 meter. Det var eneste gangen hun deltok i de olympiske lekene, hun var skadet ved OL 1976 og Øst-Tyskland boikottet lekene i 1984 i Los Angeles.

## OL-medaljer
*  1980  Moskva -  **Gull** i friidrett, 400 meter damer  Øst-Tyskland 
*  1980  Moskva -  Sølv i friidrett, 4 x 400 m stafett damer  Øst-Tyskland

## VM- og EM-medaljer
* VM 1983  Helsingfors - **gull** på 200 meter
* VM 1983  Helsingfors - **gull** på 4 x 100 m stafett (DDR)
* VM 1983  Helsingfors - **gull** på 4 x 400 m stafett (DDR) (sammen med Sabine Busch, Kerstin Walther og Dagmar Rübsam)
* VM 1983  Helsingfors - sølv på 100 meter
* EM 1978  Praha - **gull** på 400 meter
* EM 1978  Praha - **gull** på 4 x 400 m stafett (DDR)
* EM 1982  Athen - **gull** på 400 meter
* EM 1982  Athen - **gull** på 4 x 400 m stafett (DDR)
* EM 1986  Stuttgart - **gull** på 400 meter
* EM 1986  Stuttgart - **gull** på 4 x 400 m stafett (DDR)

## Referanser


## Eksterne lenker
*
Grorud skole

**Grorud skole** er en 1&ndash;7 skole (barneskole) øverst på Grorud i Bydel Grorud i Oslo. Skolen ligger kort distanse fra Trondheimsveien og Grorud t-banestasjon, og er nærmeste nabo til Grorud kirke. 

Skolens første bygning, en murbygning i to etasjer med åtte klasserom og spesialrom for sløyd og skolekjøkken, sto ferdig i 1900. Det var meningen at den umiddelbart skulle erstatte Rommiskolen (Gamle Rommen skole), men de to skolene ble drevet parallelt fram til 1911.

I 1913 ble skolebygningen utvidet i høyden med en tredje etasje og i 1923 ble den utvidet nok en gang. Da fikk den gymnastikksal i tillegg til andre rom. I 1924 gikk sanitetsforeningen, etter konferanse med skolens autoriteter, til ansettelse av skolelege ved Grorud skole. Det ble anskaffet fullt utstyr til skolelegens kontor, og sanitetsforeningen dekket utgiftene til skolelege fram til 1928 da det offentlige overtok ansvaret. Under okkupasjonen var skolen rekvirert av tyskerne, og elevene måtte få undervisning i forskjellige lokaler spredt omkring.
Til skoleanlegget hører det også to trehus som opprinnelig var lærerboliger. Disse husene står fortsatt, og er like gamle som selve skolen.

Grorud skole har skolekorps.

## Rektorer
* Jenny Sundquist (2012-)
* Hardis Jenny Nyheim (-2012, fra Svarttjern skole)
* Jon Langmoen (1990-1991, fra Tveita skole, til Rommen skole)
* Kirsten Røvig  (1993 - 2003)
Tidligere rektorer er blant annet overlærer Haug, som gikk av for aldersgrensen i juni 1962. Han ble avløst av overlærer Skipenes.
* Tormod Knutson (1913-1934)

## Referanser


## Eksterne lenker
*
Isidro Nozal

**Isidro Nozal Vega** (født 1977) er en spansk, tidligere syklist.

I 2003 vant han to etapper, kjørte med den gyldne ledertrøye i 16 etapper, og ble nummer to sammenlagt i Vuelta a España.

Nozal  var blant de trettitalls profesjonelle syklister som i 2006 ble navngitt som klienter av dopinglegen Eufemiano Fuentes. I 2009 testet han positivt for EPO-CERA.

## Lag
* 1999-2000 O.N.C.E.-Deutsche Bank
* 2001-2003 O.N.C.E.-Eroski
* 2004-2005 Liberty Seguros
* 2006 Astana Team
* 2007 Karpin-Galicia
* 2008 Liberty Seguros Continental
* 2009 Liberty Seguros Continental

## Referanser


## Eksterne lenker
*
Griffith University

**Griffith University**, etablert 21. september 1971, er lokalisert i Brisbane, Queensland, Australia. Giffith har fem avdelinger: Gold Coast, Nathan, South Bank, Logan og Mt.Gravatt. Det er et av Queenslands største universiteter med 33&nbsp;000 studenter og  ansatte.

## Referanser


## Eksterne lenker
*
Wang Yifu

**Wang Yifu** (forenklet kinesisk: 王义夫, tradisjonell kinesisk: 王義夫, pinyin: *Wáng Yìfū*, født 4. desember 1960 i Liaoning) er en mannlig kinesisk pistolskytter. Når det gjelder olympiske medaljer er han en av de mestvinnende sportsskytterne noensinne. Han har spesialisert seg på 50 m pistol og 10 m luftpistol.

Want vant sin første olympiske medalje under lekene i Los Angeles i en alder av 23 år. Senere kom luftpistol inn som ny øvelse, og det er her han har hatt sine største fremganger. Han vant gull under lekene i 1992 bare få dager etter at han tok sølv på 50 m pistol. Hans tre forsøk på å gjenta seieren har gitt imponerende resultater og svært tette dueller.

## Eksterne lenker
*
Hardraw Force

**Hardraw Force** er en foss i Hardraw Beck i England. Den ligger rett utenfor landsbyen Hardraw i Wensleydale i Yorkshire Dales. Turveien Pennine Way går rett ved fossen. 

Med et fall på ca. tretti meter regnes Hardraw Force som det høyeste ubrutte fossefall over bakkenivå i England. Cautley Spout er høyere med hele 175 meter, men det er fordelt på flere fall, mens et underjordisk fall i Gaping Hill på Ingleborough er på omkring 100 meter.

Det var tidligere mulig å gå bak fossefallet, men dette er ikke lenger tillatt av sikkerhetsgrunner. For å se fossen må man gå gjennom puben Green Dragon Inn i Hardraw. Puben krever en avgift for dette. 

## Eksterne lenker
*
Young Neils

**Young Neils** er et norsk hyllestband som spiller låter av Neil Young. Bandet har holdt på siden 1989 og består av:
*Lars Lillo-Stenberg (fra deLillos) på vokal og gitar, 
*Jørn Christensen (fra CC Cowboys, Mercury Motors m.fl.) på vokal og gitar, 
*Per Vestaby (fra CC Cowboys, Mercury Motors m.fl.) på bass og 
*Palle Krüger (fra Radionettes, Go-Go Gorilla m.fl.) på trommer.
*Line Lockert (Fra Radionettes, Vegas m.fl) på kor siden 1995
*Live Maria Roggen (Wibutee, Tu´ba, Come shine m.fl) på kor siden 1996

Bandet har holdt mange konserter rundt om i Norge. Siden 1991 har de etablert en juletradisjon for mange musikktilhengere ved å holde konsert på Rockefeller Music Hall i Oslo 22. og 23. desember med mer enn 1000 tilskuere. Musikerne lever seg inn i musikken ved å gi lange, tildels mediterende improvisasjoner.

Alle medlemmene i bandet samt Geir Lynnismann Sundstøl og Jørun Bøgeberg deltok også i gruppen Leieboerne, som i 2007 gav ut albumet *[[Følg oss hjem, Ole Paus]]*.. Bandmedlemmene har uttalt at Young Neils kun er et hobbyprosjekt og at de ikke har planer om å utgi plate.

## Eksterne lenker
* Informasjon på Norwegian Bandindex
* 2003-artikkel fra Aftenposten (besøkt 26. desember 2007)
* Om konserten 21. desember 2005 på Martins i Lillestrøm (besøkt 26. desember 2007)
* Artikkel fra Drammens Tidende 22. desember 2007 (besøkt 26. desember 2007)
Kerkouane

**Kerkouane** er en punisk kystby på Cape Bon, i det nordøstre Tunisia. Byen ble antagelig forlatt av fønikerne under første punerkrig (ca. 250 f.Kr.), og ble aldri siden gjenoppbygget. Byen hadde da eksistert i ca. 400 år. 

Byen ble bare delvis ødelagt, og det er avdekket flere ruiner fra 300- og 200-tallet f.Kr.. Kerkouane ligger utenfor vanlige ferdselsårer, og byens verdensarvstatus skyldes dens posisjon som det best bevarte minnet fra den fønikisk-puniske kulturen.  

Feltet viser, slik det står i dag, flere markerte bygninger; vegger står fremdeles og farget leire som ble brukt på veggene kan sees flere steder. Ruinene viser at byen ble anlagt etter avanserte ideer om byplanlegging.

I ruinene av et tempel står fremdeles noen søyler, og i et atrium finnes det mosaikkbiter. Kantsteiner, dørterskler, trapper, og enkle mosaikkgulv finnes over hele anlegget. Det pågår fremdeles utgravninger, men man regner med at de grunnleggende funnene er gjort.

Andre viktige puniske byer var Karthago, Hadrumetum (dagens Sousse) og Utica.

## Eksterne lenker
*
Gwen Torrence

**Gwendolyn Lenna «Gwen» Torrence** (født 12. juni 1965 i Decatur, Georgia) er en amerikansk tidligere friidrettsutøver.

Torrence har i løpet av sin friidrettskarriere vunnet medaljer i alle viktige mesterskap. I OL 1992 i Barcelona ble hun olympisk mester på 200 meter da hun vant finalen foran de jamaicanske sprinterne Juliet Cuthbert og Merlene Ottey. Hun vant også gull på 4 × 100 m stafett med USA sammen med Evelyn Ashford, Esther Jones og Carlette Guidry. På den lange stafetten, 4 × 400 meter, tok hun sølv sammen med Natasha Kaiser, Jearl Miles og Rochelle Stevens.

I OL 1996 i Atlanta kom hun på tredjeplass på 100 meter bak Gail Devers fra USA og Merlene Ottey fra Jamaica. Hun ble olympisk mester på 4 × 100 m stafett sammen med Gail Devers, Inger Miller og Chryste Gaines.

## OL-medaljer
* OL 1992  Barcelona - **gull** på 200 meter
* OL 1992  Barcelona - **gull** på 4 × 100 m stafett (USA)
* OL 1996  Atlanta - **gull** på 4 × 100 m stafett (USA)
* OL 1992  Barcelona - sølv på 4 × 100 m stafett (USA)
* OL 1996  Atlanta - bronse på 100 meter

## VM-medaljer
* VM 1993  Stuttgart - **gull** på 4 × 400 m stafett (USA)
* VM 1995  Göteborg - **gull** på 100 meter
* VM 1995  Göteborg - **gull** på 4 × 100 m stafett (USA)
* VM 1991  Tokyo - sølv på 100 meter
* VM 1991  Tokyo - sølv på 100 meter
* VM 1993  Stuttgart - sølv på 200 meter
* VM 1993  Stuttgart - sølv på 4 × 100 m stafett (USA)
* VM 1993  Stuttgart - bronse på 100 meter
## Referanser


## Eksterne lenker
*
God ettermiddag, Norge!

***God ettermiddag, Norge!*** var et norsk direktesendt TV-program som ble sendt på TV 2 fra 1992 og til 1993. Programmet ble sendt fra et spesialbygd studio i Maartmannshaven i Bergen, og gikk hver dag mellom klokken 18 og 20, avbrutt av nyhetssendinger. Programmet tok i hovedsak for seg trivielle ting i Norge og hadde også diverse musikalske innslag og gjester. Det hadde en utpreget norsk profil og etterstrebet å være nær sitt publikum. Programmet ble ledet av to programledere som vekslet med et annet par med jevne mellomrom. Det ble også sendt en egen sommerutgave som ble kalt *God sommer, Norge* slik at programmet gikk året rundt. 

*God ettermiddag, Norge!* var av de første egenproduksjonene på TV&nbsp;2 og startet sine sendinger på kanalens tredje sendedag.

## Seertall
Programmet ble lagt ned i august 1993 grunnet lave seertall. Programmets sendetidspunkt fikk mye av skylden siden det kolliderte med NRKs *[[Barne-TV]]*. Det ble dessuten hevdet at programmet ikke klarte å skape seg en sterk nok identitet.

## Programledere for serien
*Trygve Rønningen (1992)
*Anders Magnus (1993)
*Kjersti Bergesen (1992)
*Synnøve Slaatsveen (1993)
*Atle Nielsen (1992)
*Nadia Hasnaoui (1993)
*Cathrine Gehrken (reporter)

## Se også
* *[[God morgen Norge]]*
* *[[God kveld Norge]]*

## Referanser


## Eksterne lenker
*Noe klipp fra programmet (YouTube)
Bernard Lagat

**Bernard Kipchirchir Lagat** (født 12. desember 1974 i Kapsabet) er en amerikansk (tidligere kenyansk) løper. Han har vunnet VM-gull på både 1500 og 5000 meter, og har i tillegg vunnet to OL-medaljer. 
 
Lagat studerte ved Washington State University, der han blant annet gikk sammen med andre kommende stjerner som Henry Rono, Mike Kosgei og Mike Boit. I 2003 tok han amerikansk statsborgerskap, og har fra 2004 representert USA i internasjonale mesterskap.

Hans første store triumf var gullet på 1500 meter under verdensstudentlekene i 1999, en seier som også kvalifiserte ham til OL-deltakelse året etter. Under VM 2001 i Edmonton tok han sølv på distansen.

Under OL 2000 i Sydney tok han bronsemedalje på 1500 meter, slått av kenyaneren Noah Ngeny og marokkaneren Hicham El Guerrouj. Under OL 2004 i Athen tok han sølv etter Hicham El Guerrouj.

Under VM 2007 i Osaka ble han dobbelt verdensmester. Først på 1500 meter med tiden 3.34,77, og deretter på 5000 meter, der han løp på 13.45,87.

## Referanser


## Eksterne lenker
* 
* IAAF podcast (videoer)
* USATF Profile
* Profil hos ESPN
High Force

**High Force** er en foss i elven Tees i England. Den ligger nær Middleton-in-Teesdale i Durham. Det er en utbredt oppfatning at den med et fall på 21,5 meter er den høyeste fossen i England, men dette er ikke korrekt. Cautley Spout i Cumbria har et fall på ca. 175 meter, mens Hardraw Force i North Yorkshire har et ubrutt fall på tretti meter. 

Fossen har to fall. Tidligere var det vanlig at flomvann skapte to separate fosser, men etter at Cow Green Reservoir ble bygget lenger oppe i dalen er det svært sjelden at det skjer. Det har også blitt uvanlig at fossen fryser om vinteren. 

## Eksterne lenker
*
Zjanna Blok

**Zjanna Jurijivna Pintusevytsj-Blok** *Жанна Юріївна Пінтусевич-Блок* (født 6. juli 1972 i Nizjyn i Ukraina i Sovjetunionen) er en ukrainsk friidrettsutøver.

Pintusevytsj-Blok var en av de store kvinnelige sprinterne på 1990-tallet, og hun ble verdensmester på både 100 og 200 meter. Hun har 10,82 som personlig rekord på 100 meter, satt under VM 2001 i Edmonton.

## VM- og EM-medaljer
* VM 2001  Edmonton - **gull** på 100 meter
* VM 1997  Athen - **gull** på 200 meter
* VM 1997  Athen - sølv på 100 meter
* EM 1998  Budapest - sølv på 200 meter
* EM 1994  Helsingfors - sølv på 100 meter
* EM 1994  Helsingfors - sølv på 200 meter

## Referanser


## Eksterne lenker
*
Træet skule

**Træet skule** er en offentlig barneskole beliggende nord på Askøy i Vestland.

Skolen er sammen med Fauskanger barne- og ungdomsskole de eneste på Askøy med nynorsk som hovedmålform, mens 85% (2015) av elevene har bokmål, noe som er opp fra 0% i 2005.
21. serierunde i Adeccoligaen 2007

**21. serierunde i Adeccoligaen 2007** startet 1. september klokken 16:00 med den TV-sendte kampen mellom Hamarkameratene og Molde. Runden ble avsluttet med syv kamper den 2. september 2007.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
Gringos

***Gringos*** er et norsk reiseprogram med Petter Nome som gikk på NRK1 i 1997 og 1999. I tillegg til å være et rent reiseprogram hadde det som formål å prøve å komme innpå mennesker med andre erfaringer og livsbetingelser enn nordmenn. Programmet ble sendt på fredagskvelder. Det vant åpen klasse under Gullruten 1999.

I andre sesong besøkte programlederen blant annet Las Vegas, der man møtte dragartisten Monti Rock III (som spilte diskjockey i filmen *[[Saturday Night Fever]]*) samt svovelpredikanten «John 3:16» og heksa Marissa.

Premieren ble sett av 794 000.

## Referanser
Marjorie Jackson

**Marjorie Jackson-Nelson** (født 13. september 1931 i Coffs Harbour i New South Wales) er en tidligere australsk friidrettsutøver og guvernør i Sør-Australia.

Jackson vant to olympiske gullmedaljer og satte ti verdensrekorder i løpet  av sin friidrettskarriere. Etter å ha vunnet fire titler i 1950 under British Empire Games stilte hun som favoritt foran OL i 1952 i Helsingfors. Hun vant 100 meter-finalen med tiden 11,5 (tangert verdensrekord) og tok dermed Australias første friidrettstittel siden Teddy Flack vant i 1896 i Athen.  Hun vant også gull på 200 meter og ble den første kvinnelige OL-vinneren på denne distansen. Australia hadde flere gode kvinnelige sprintere og var blant favorittene på 4 &times; 100 m stafett. Men laget ble diskvalifisert på grunn av feil i vekslingen, og Jacksons mulighet for å vinne tre gull var borte. Senere i 1952, den 4. oktober på et idrettstevne i Japan, satte Jackson ny verdensrekord på 100 meter med tiden 11,4.

Hun giftet seg i 1953 med Peter Nelson, en olympisk syklist. Marjorie Jackson-Nelson var en av åtte som bar det olympiske flagget under åpningsseremonien OL 2000 i Sydney.

Jackson er *Companion* av Order of Australia. Hun er også kommandør av Royal Victorian Order og medlem av Order of the British Empire.

## OL-medaljer
* 1952  Helsingfors -  **Gull** i friidrett, 100 meter kvinner  Australia
* 1952  Helsingfors -  **Gull** i friidrett, 200 meter kvinner  Australia

## Referanser


## Eksterne lenker
*
FilmMax

**FilmMax** var en filmkanal som var tilgjengelig i Norge gjennom kabel-tv og parabol fra 1992 til 1995. 
Kanalen sendte filmer 24 timer i døgnet og var en søsterkanal til TV1000.

FilmMax ble lansert høsten 1992 og ble da den tredje skandinaviske filmkanalen etter FilmNet og TV1000.

FilmMax sendte med jevne mellomrom erotiske filmer som en del av programtilbudet, men disse var sensurert av hensyn til norsk lovgivning. Høsten 1994 fjernet derimot FilmMax svartsladden og sendte usensurerte erotiske filmer. Statens medieforvaltning reagerte med hjemmel i
kringkastningsloven og vurderte å sperre FilmMax' adgang til norske kabelnett. FilmMax fortsatte imidlertid praksisen. Dette resulterte i et vedtak om forbud mot videresending av  FilmMax sine signaler over det norske kabelnettet. Vedtaket ble påklaget av TV1000 Sverige AB, eier av FilmMax, som mente dette stred mot EØS-avtalen. Kulturdepartementet avviste klagen, og opprettholdt Statens medieforvaltning sitt vedtak. Mot slutten av mai 1995 gjenopptok FilmMax sensuren av de erotiske filmene etter at departementet hadde bedt kabeltvselskapene sperre kanalen sin tilgang til kabelnettet.

1. november 1995 la TV1000 ned FilmMax. Nedleggelsen ble begrunnet med kapasitetsproblemer i kabelnettene. TV1000 valgte heller å konsentrere seg om den nye kanalen TV1000 Cinema.

## Referanser
Falco

**Falco** kan sikte til:

* *[[Falco (slekt)|Falco]]*, langvingefalker er ei slekt av falkefugler
* Fiat C.R.42 Falco, italiensk jagerfly

;Personer
* Edie Falco, amerikansk skuespiller
* Falco (musiker), østerriksk
* Quintus Pompeius Falco, romersk politiker
Torri Edwards

**Torri Edwards** (født 1977 i Fontana i California) er en amerikansk friidrettsutøver. Hun er nasjonal mester i sprint tre ganger, og hennes fremste internasjonale meritt er gull på 100 meter under VM i 2003. 

## Idrettskarriere
Edwards var med på det amerikanske stafettlaget under OL 2000 i Sydney som kom på tredjeplass og fikk bronse. Edwards ble verdensmester på 100 meter 2003 i Paris og tok sølv på 200 meter. Hun fikk bronse på 100 og 200 meter under IAAF World Athletics Final i 2003. 

Edwards ble utestengt i to år fra juli 2004 på grunn av doping, og fikk ikke delta i OL 2004 i Athen. I november 2005 ble utestengelsen kortet ned til 15 måneder, og hun fikk på nytt konkurrere, etter at det forbudte stoffet hun ble tatt for, *Nikethamide*, hadde blitt nedgradert av WADA. 

Under VM 2007 vant hun gull på 4 x 100 m stafett med det amerikanske laget som besto av Lauryn Williams, Allyson Felix og Mikele Barber. Hennes personlige rekord på 100 meter er 10,78 og på 200 meter 22,28. Hennes personlige rekord på 60 meter innendørs er 7,10 sekunder. 

Hun ble tatt ut til å delta i sommer-OL 2008, etter at hun kom på andreplass i USAs OL-uttak, der hun satte ny personlig rekord i semifinalen med 10,78 sekunder. I OL kvalifiserte hun seg til finalen, men i starten følte hun at hun tyvstartet, derfor nølte hun fordi hun forventet et skudd nummer to, men starten var gyldig, og hun kom dermed på etterskudd. Hun løp inn til 11,20 og kom på åttendeplass i denne finalen. 

## Referanser


## Eksterne lenker
* 
*   Biografi hos USA Track & Field
Ida Ingemarsdotter

**Ida Maria Erika Ingemarsdotter** (født 26. april 1985) er en svensk tidligere langrennsløper som representerte Åsarna IK. Hun vant gull i lagsprint under VM i Oslo 2011 og gull i stafett under OL i Sotsji 2014.

## Karriere
Ingemarsdotter deltok i internasjonale konkurranser for første gang i 2003. I Junior-VM 2004 i Stryn fikk hun sølv på sprint, og i 2005 i Rovaniemi ble det bronse i samme øvelse.

Hennes første pallplassering i verdenscupen kom på sprint klassisk i Canmore 6. februar 2010. Hun ble verdensmester på lagsprint sammen med Charlotte Kalla i Ski-VM 2011 i Oslo, og var med på Sveriges lag som tok sølv på 4 × 5&nbsp;km stafett i samme mesterskap.

I Ski-VM 2011 i Oslo vant hun gull i lagsprint klassisk stil sammen med Charlotte Kalla.

Hennes første verdenscupseier kom i sprint fristil i Milano 14. januar 2012. I Ski-VM 2013 i Val di Fiemme tok hun sølv både på lagsprinten og på sprint individuelt.

I OL 2014 i Sotsji gikk hun første etappe på det svenske stafettlaget som vant 4 × 5 kilometer stafett foran Finland og Tyskland. De andre på laget var Emma Wikén, Anna Haag og Charlotte Kalla. I samme OL ble hun nummer fem i sprint individuelt. Stafettlaget ble tildelt Svenska Dagbladets gullmedalje (*Bragdguldet*) for 2014. Denne regnes som svensk idretts høyeste utmerkelse.

I Ski-VM i Falun 2015 tok hun sølv på lagsprint sammen med Stina Nilsson.

Hun la opp i 2019.

### Sammenlagtplasseringer i verdenscupen

## Referanser


## Eksterne lenker
* 
* Profilen hos det Svenska Skidförbundet
* Ida Ingmarsdotters egen hjemmeside
Karianne Solbrække

**Karianne Solbrække** (født 1972) er en norsk journalist som har vært ansatt i TV 2 siden 2000. Her har hun hatt stillingen som reporter og nyhetsredaktør. Hun var redaksjonssjef i TV 2-programmet *[[God morgen Norge]]*. 

Solbrække har også arbeidet med krim- og rettsjournalistikk i *[[Bergensavisen]]* og *[[Dagbladet]]*. Hun startet sin journalistiske karriere i *[[Rakkestad Avis]]* og har tidligere vært medlem av Offentlighetsutvalget i Norsk Presseforbund. Solbrække har dekket noen av Norges største og mest omfattende rettssaker, som Orderud-saken og NOKAS-saken.

## Orderud-saken
Solbrække var TV 2s reporter under dekningen av rettergangen i Orderud-saken og fikk blant annet et intervju med Per og Veronica Orderud for TV2 noen måneder før ankesaken. Intervjuet ble sendt 17. november 2001 i aktualitetsprogrammet *[[Lørdagsmagasinet|Magasinet]]* hvor Per og Veronica Orderud for første gang sto fram på TV.

## TV-kamera i rettssalen
Solbrække har vært en forkjemper for mer åpenhet under rettssaker og for at TV burde få anledning til å filme i rettssalen. TV 2 og Solbrække søkte om dette i forkant av Orderud-saken, men fikk avslag. Først da Kristin Kirkemo Haukelands ankesak nådde Høyesterett, fikk Solbrække og TV 2 adgang å til filme prosedyrene under rettssaken. Haukeland var en av de tiltalte i Orderud-saken. 

Solbrække fremholdt også den såkalte trafficking-saken som en milepæl, da hun og TV 2 fikk filme prosedyrene i Oslo tingrett. Kameraet til TV 2 var fastmontert og vinklet slik at de tiltalte ikke skulle synes. Under filming med løst kamera, ble en av de tiltalte synlig.

## «Smykkesaken»
I forbindelse med den såkalte «smykkesaken» i 2003, som gjaldt et angivelig underslag av smykker, gikk Marit Christensen til sak mot *Dagbladet*, John Egeland og Solbrække, for urettmessig omtale. Solbrække dekket saken først som journalist i *Dagbladet*, senere for TV 2. Det ble inngått teknisk forlik i saken. Også TV 2 ble stevnet i saken, men Christensen valgte å trekke saken.

## Habilitetsvurdering
Under etterforskningen av masseskytingen i Oslo 2022 ble det kjent at Solbrække i 2006 hadde hatt et forhold til Arfan Bhatti, som senere ble en straffedømt islamist. Siktede for masseskytingen, Zaniar Matapour, ble koblet til Bhatti. Flere medier utfordret Solbrækkes habilitet i pressedekning av Bhattis rolle i saken. Sjefredaktør i TV 2, Olav Terjeson Sandnes, uttalte at Solbrække ble vurdert som ikke inhabil i saker som omhandler Arfan Bhatti og at relasjonen lå langt tilbake i tid. Politiets sikkerhetstjeneste varslet allerede i 2006 TV2 om Solbrækkes forhold til Bhatti.

## Referanser
Natalie Gulbis

**Natalie Gulbis** (født 7. januar 1983 i Sacramento, California) er en profesjonell amerikansk golfspiller, som spiller på LPGA-touren.

## Karrieren som amatør
I 1996, som 13-åring, ble hun nr. 2 i California Women’s Amateur Championship.

I 1997 vant hun den samme turneringen.  Samme år kvalifiserte hun seg for Longs Drugs Challenge.  14 år gammel var hun den til da yngste spilleren som hadde kvalifisert seg til en turnering på LPGA-touren.

## Karrieren som profesjonell
Det tok nøyaktig 6 år fra hun ble profesjonell (juli 2001) til hun vant sin første LPGA-turnering (juli 2007, Evian Masters).  Men en lang rekke topp-10-plasseringer, blant annet i 4 major-turneringer på rad, har holdt henne høyt oppe på pengelistene.

Hun spilte Solheim Cup i 2005 og 2007.

## Referanser


## Eksterne lenker
* 
* 
*
Messerschmitt Bf 162

**Messerschmitt Bf 162** var et lett bombefly bygget av tyske Messerschmitt rett før utbruddet av andre verdenskrig. Bare tre prototyper ble fullført.

Bf 162 ble utviklet som en respons til det tyske luftfartsministeriums spesifikasjoner for et hurtig taktisk bombefly, eller «*Schnellbomber*». Messerschmitts konstruksjon var en modifisert versjon av Bf 110 med glassaktig nese tilpasset flyets bombesikter. I 1937 fløy tre prototyper i konkurranse mot de rivaliserende flyene Junkers Ju 88 og Henschel Hs 127, som begge var bygget på en ny konstruksjon og design. Utfallet av denne konkurransen var at Ju 88 ble valgt til produksjon, noe som gjorde at videreutviklingen av Bf 162 stoppet opp. Som et ledd av desinformasjonstaktikken på den tiden ble blider av flyet spredt i stort omfang av den tyske pressen under navnet *Messerschmitt Jaguar*. For øvrig ble flyets nummer 162 senere gjenbrukt til jetjageren Heinkel He 162.

## Spesifikasjoner

## Eksterne lenker
* Messerschmitt Bf 162
Hombres

***Hombres*** er en norsk-svensk kriminalserie som gikk svenske Kanal 5 i 2006 og på TVNorge i 2007. Serien handler om fire unge menn som utfører det de anser som det perfekte kupp. Christian Skolmen har en sentral rolle.

Serien ble ingen seersuksess, hverken i Sverige eller Norge. 

*Hombres* var en samproduksjon mellom de to SBS-eide kanalene TVNorge og Kanal 5 og skal ha kostet 24 millioner kroner å produsere. Den ble sendt på svenske Kanal 5 i 2006.

## Handling
Den småkriminelle finansakrobaten Pål Skogland har nylig sittet i fengsel. Der har han fått greie på et fondsfirma som besitter 354 millioner svarte kroner. Skogland danner et team for å få tak i pengene. Med seg får han Manne af Ejderhorn, en overklassegutt, og brødrene Victor og Emil Carlberg. De to sistnevnte jobber i fondsfirmaet pengene skal stjeles fra. Pengene skal etter planen overføres til en bank på Mallorca og siden de er svarte kan ingen anmelde kuppet. Ranet går etter planen og pengene overføres til Mallorca. Etter at de nyrike kuppmakerne kommer til middelhavsøya begynner imidlertid problemene å melde seg. Der oppstår det splid mellom dem og etterhvert oppstår det et høk over høk-spill med overraskende vendinger. 

## Seertall og mottakelse
*Hombres* ble en seerfiasko, både i Norge og Sverige. Premieren i Sverige ble kun sett av 160 000, mens kun 90 000 så andre episode. De lave seertallene førte til at Kanal 5 besluttet å flytte den til et annet sendetidspunkt. 

Serien ble heller ingen seersuksess i Norge, der den i snitt ble sett av 98 000. Første episode hadde 177 000 seere og siste episode 90 000.

;TV-anmelderne
Dagbladets TV-anmelder gav den terningkast fem, VG terningkast tre, Bergens Tidende terningkast fem, Aftenposten terningkast tre og CINERAMA terningkast fire.

## I rollene
*Christian Hillborg som Manne af Ejderhorn
*Tito Pencheff som Emil Carlberg
*Christian Skolmen som Pål Skogland
*Emil Forselius som Victor Carlberg
*Ola Wahlström som Hans Johannesen 
*Pia Tjelta som Linn
*Helena af Sandeberg som Helena Moberg 
*Gloria Tapia som Marika 
*Saga Gärde som Patricia de Jeanneau 
*Joachim Persson som Filip E. Breitholtz

## Referanser
Andreas av Hellas og Danmark

**Andreas av Hellas og Danmark** (født , død 3. desember 1944) av huset Schleswig-Holstein-Sonderburg-Glücksburg var en gresk prins. Han var sønn av Georg I (1845–1913), konge av hellenerne, og av storhertuginne Olga Konstantinova (1851–1926) av Russland. Prins Andreas var far til prins Philip, hertug av Edinburgh.

## Liv og virke
### Bakgrunn
Andreas ble født i Athen, og fikk opplæring i engelsk av sine hushjelpere under oppveksten, men nektet å prate noe annet enn gresk med sine foreldre; et språk han behersket bedre enn sine søsken.

### Tidlig karrière
Andreas gikk på kadettskole og stabsskole i Athen, men deltok ikke i Balkankrigene mens han jobbet i feltsaniteten. I 1914 hadde Prins Andreas (i likhet med mange europeiske prinser) militære æresposisjoner i både de tyske og russiske rikene, så vel som prøyssisk, russisk, dansk og italiensk ridderskap.

Under første verdenskrig fortsatte han med å besøke Storbritannia, på tross av anonyme anklager i underhuset om at han var en tysk agent.

### Ekteskap og barn
Prins Andreas giftet seg med Alice av Battenberg den 6. oktober 1903 i Darmstadt. Påfølgende dag ble to religiøse bryllupsseremonier holdt: én luthersk i den evangeliske slottskirken, og én gresk-ortodoks i det russiske kapellet i Mathildenhöhe. Prinsesse Alice var datter av Louis av Battenberg (senere 1. marki av Milford Haven) og storhertuginne Victoria av Hessen og ved Rhinen, datter av prinsesse Alice av Storbritannia. Slik var prinsesse Alice også oldebarn til dronning Victoria og prins Albert og i arvefølgen til den britiske tronen. Prins Andreas var også i den britiske arvefølgen, dog mye lenger ned på listen, grunnet hans mors opphav fra Georg II gjennom hans eldste datter, prinsesse Anne av Oranien. I tillegg stammet hans far også fra Georg II gjennom to andre døtre: Louise og Mary.

Prins og prinsesse Andreas hadde fem barn:

* Prinsesse Margarita
* Prinsesse Theodora
* Prinsesse Cecilie
* Prinsesse Sophie
* Prins Philip

## Referanser